Riverbend | LekkeSlaap
Riverbend is in die klein kusoord Kidd's Beach geleë en bied gerieflike selfsorgverblyf in 'n moderne tweeslaapkamerhuis en 2 losstaande dubbel-woonstelletjies. Riverbend spog met pragtige uitsigte oor die Mcantsi-rivier en is net 500 m van die see af.
Die huis bied slaapplek vir 4 gaste in 2 slaapkamers en daar is pragtige uitsigte van die balkon af. Die huis het 'n oopplan-kombuis, -leefarea en -eetarea. Die kombuis het ook 'n ontbythoekie en is toegerus vir selfsorg met 'n oond, 'n stoof en 'n mikrogolfoond. Die leefarea beskik oor 'n eetkamerstel, 'n sitarea, binnenshuise braaigeriewe en 'n TV. Die huis beskik ook oor 'n skottelgoedwasser, 'n wasmasjien en tuimeldroër.
Die 2 selfsorg-woonstelletjies het elkeen 'n dubbelbed, en suite-badkamer en 'n kombuisie. Hulle het ook elkeen 'n TV, wasgoedgeriewe en 'n braai-area. Die woonstelle is op die rivierpaadjie geleë vanwaar gaste hul in lieflike uitsigte kan verlustig. Dié area is 'n voëlkykersparadys en is net 25 km van Oos-Londen af geleë.
4.8 uit 5van 4 resensies vir Riverbend
Kidd's Beach Sonskynkus Oos-Kaap